FINANČNÉ ASPEKTY PODNIKANIA

# ZADANIE NA SAMOŠTÚDIUM

## Meno a priezvisko:

**Úloha č. 1:** Jozef prevádzkuje malé kníhkupectvo. V roku 2024 predal knihy v hodnote 80 000 €, ale zákazníci zaplatili len 50 000 € (zvyšok zaplatia až v ďalšom roku). Na druhej strane, v roku 2024 zaplatil ***mesačne*** za nájom 1 500 €, mzdy zamestnancom ***mesačne*** 3 000 € (vrátane odvodov) a za nové knihy celkovo spolu 45 000€. Jozef podniká prostredníctvom svojej s.r.o., odmenu konateľa nevypláca.

# Aké sú výnosy a aké sú príjmy podniku za rok 2024?

Výnosy: Príjmy:

# Cashflow za daný rok je: Zisk pred zdanením za daný rok je:

Kladný/Záporný/Nula Kladný/Záporný/Nula

# Akú výšku dane z príjmu PO (v €) zaplatí Jozef za svoje kníhkupectvo za rok 2024?

**Úloha č. 2**: Podnikateľ plánuje otvoriť stánok s kávou v obchodnom centre. Má na výber dve možnosti:

* Prenajať si kávovar za 1 000 € mesačne
* Kúpiť vlastný kávovar za 5 000 € jednorazovo

Na výrobu jednej kávy sa spotrebuje 10g kávových zŕn, 1 kg kávy stoji 15 €. V prípade, že využije prenájom kávovara, získa od dodávateľa zľavu na kávu v hodnote 20%.

Predpokladajme, že životnosť kávovara je 3 roky, okamžitá výmena pri poruche je v cene. Viazanosť prenájmu je rovnaká.

Najmenej koľko šálok kávy by sa muselo predať, aby bol pre podnikateľa výhodnejší prenájom kávovaru?

**Úloha č. 3:** Majiteľ malej pekárne vyrába špeciálne domáce sušienky, štruktúra nákladov je nasledovná:

* Fixné náklady 1500 €
* Variabilné náklady na 1 balenie 1,20 €
* Predajná cena 3,50 €

**Koľko balení sušienok musí predať aby dosiahol bod zvratu?**

**Ak by dokázal znížiť fixné náklady o 300 €, o koľko menej balení by musel predať, aby dosiahol bod zvratu?**

**Úloha 4:** Dvaja priatelia sa rozhodli otvoriť kaviareň v centre mesta. Na začiatku potrebujú zabezpečiť:

* Rekonštrukciu priestorov (ktoré dostali darom od starých rodičov) za 15 000 €
* Kávovar, chladničky, nábytok a ostatné vybavenie za 30 000 €
* Počiatočný nákup surovín v hodnote 5 000 €
* Prvotná reklama/propagácia 2000 €

Majú k dispozícií úspory v sume 20 000 €, ostatné zdroje musia zadovážiť inak, majú na výber:

* + Bankový úver, mesačná splátka a úročenie na 5 rokov, úroková sadzba 7% p.a.
  + Investor ponúka 32 000 € výmenou za 20% podiel v podniku *(nie je možné získať menšiu investíciu za menší podiel)*
  + Leasing na časť vybavania v hodnote 20 000€, pričom budú platiť mesačne 500 € po dobu 4 rokov, tým

pádom by mohli vyčerpať menšiu časť úveru.

Podnikateľský plán počíta s nasledovnými parametrami:

* + Priemerný denný obrat 500 € (predpokladajme, že bude otvorené 250 dní v roku)
  + Variabilné náklady 20% z obratu
  + Fixné náklady (vrátane mzdových a energií): 4000 € mesačne

**Aké riešenie financovania je podľa Vás najvýhodnejšie?**

**Vypočítajte návratnosť investície (ROI)**

**Vypočítajte dobu návratnosti (PP)**